CELEX: 62010CN0442
Language: da
Date: 2010-09-13 00:00:00
Title: Sag C-442/10: Anmodning om præjudiciel afgørelse indgivet af Court of Appeal (England og Wales) (Civil Division) den 13. september 2010 — Churchill Insurance Company Limited, Tracy Evans mod Benjamin Wilkinson, ved faderen og procesværgen Steven Wilkinson, Equity Claims Limited

18.12.2010   
            
            
               DA
            
            
               Den Europæiske Unions Tidende
            
            
               C 346/29
            
         Anmodning om præjudiciel afgørelse indgivet af Court of Appeal (England og Wales) (Civil Division) den 13. september 2010 — Churchill Insurance Company Limited, Tracy Evans mod Benjamin Wilkinson, ved faderen og procesværgen Steven Wilkinson, Equity Claims Limited
   (Sag C-442/10)
   ()
   2010/C 346/47
   Processprog: engelsk
   
      Den forelæggende ret
   
   Court of Appeal (England og Wales) (Civil Division)
   
      Parter i hovedsagen
   
   
      Sagsøger: Churchill Insurance Company Limited, Tracy Evans
   
      Sagsøgt: Benjamin Wilkinson, ved faderen og procesværgen Steven Wilkinson, Equity Claims Limited
   
      Præjudicielt spørgsmål
   
   
               1)
            
            
               Skal 2009-direktivets artikel 12, stk. 1, og artikel 13, stk. 1 (1), fortolkes således, at de udelukker nationale bestemmelser med den virkning i henhold til den relevante nationale lovgivning, at en skadelidt i forbindelse med et færdselsuheld, ikke er dækket af forsikringen under omstændigheder, hvor
               
                           a)
                        
                        
                           uheldet er forvoldt af en fører, der ikke er forsikret
                        
                     
                           b)
                        
                        
                           skadelidte gav føreren, der ikke er forsikret, lov til at føre køretøjet
                        
                     
                           c)
                        
                        
                           skadelidte var passager i køretøjet på uheldstidspunktet, og
                        
                     
                           d)
                        
                        
                           skadelidte var forsikret til at føre det pågældende køretøj?
                        
                     Navnlig:
               
                           i)
                        
                        
                           er en sådan national bestemmelse en bestemmelse, som bestemmer, at »forsikringen ikke dækker«, i den i 2009-direktivets artikel 13, stk. 1, omhandlede forstand?
                        
                     
                           ii)
                        
                        
                           under omstændighederne i denne sag er den forsikredes tilladelse til den, der ikke er forsikret, da »udtrykkelig eller stiltiende tilladelse« som omhandlet i 2009-direktivets artikel 13, stk. 1, litra a)?
                        
                     
                           iii)
                        
                        
                           påvirkes svaret på dette spørgsmål af det forhold, at nationale organer, der skal yde erstatning i tilfælde af skade forvoldt af ukendte køretøjer eller køretøjer, der ikke er forsikrede, i henhold til 2009-direktivets artikel 10 kan udelukke personer, der frivilligt har taget plads i det skadevoldende køretøj, fra organets intervention, når organet kan bevise, at de vidste, at dette ikke var forsikret?
                        
                     
         
               2)
            
            
               Afhænger svaret på spørgsmål 1 af, om den pågældende tilladelse (a) byggede på faktisk viden om, at den pågældende fører ikke var forsikret, (b) byggede på en formodning om, at føreren var forsikret, eller (c) om den pågældende tilladelse blev givet af en forsikret person, som ikke tænkte herover?
            
         
      (1)  Europa-Parlamentets og Rådets direktiv 2009/103/EF af 16.9.2009 om ansvarsforsikring for motorkøretøjer og kontrollen med forsikringspligtens overholdelse (EUT L 263, s. 11).